CELEX: 32009R0887
Language: lt
Date: 2009-09-25 00:00:00
Title: 2009 m. rugsėjo 25 d. Komisijos reglamentas (EB) Nr. 887/2009 dėl stabilizuoto 25-hidroksicholekalciferolio, mėsiniams viščiukams, mėsiniams kalakutams, kitiems naminiams paukščiams ir kiaulėms skirto pašarų priedo, autorizacijos (Tekstas svarbus EEE)

26.9.2009   
            
            
               LT
            
            
               Europos Sąjungos oficialusis leidinys
            
            
               L 254/68
            
         
      KOMISIJOS REGLAMENTAS (EB) Nr. 887/2009
   2009 m. rugsėjo 25 d.
   dėl stabilizuoto 25-hidroksicholekalciferolio, mėsiniams viščiukams, mėsiniams kalakutams, kitiems naminiams paukščiams ir kiaulėms skirto pašarų priedo, autorizacijos
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. Minėto reglamento 10 straipsnyje numatyta, kad reikia iš naujo įvertinti priedus, kuriuos leista naudoti remiantis Tarybos direktyva 70/524/EEB (2).
            
         
               (2)
            
            
               Vadovaujantis Direktyva 70/524/EEB, Komisijos reglamentu (EB) Nr. 1443/2006 (3) suteiktas nenustatytos galiojimo trukmės leidimas naudoti mėsiniams viščiukams, vištoms dedeklėms ir kalakutams skirtą pašarų priedą stabilizuotą 25-hidroksicholekalciferolį, kurio CAS numeris yra 63283-36-3. Vėliau, vadovaujantis Reglamento (EB) Nr. 1831/2003 10 straipsnio 1 dalimi, šis priedas buvo įtrauktas į Bendrijos pašarų priedų registrą kaip esamas produktas.
            
         
               (3)
            
            
               Vadovaujantis Reglamento (EB) Nr. 1831/2003 10 straipsnio 2 dalimi kartu su minėto reglamento 7 straipsniu, buvo pateiktas prašymas iš naujo įvertinti minėtą priedą ir suteikti leidimą pagal to reglamento 7 straipsnį jį naudoti nauju būdu kitiems naminiams paukščiams ir kiaulėms bei priskirti tą priedą maistinių priedų kategorijai. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (4)
            
            
               2009 m. vasario 5 d. Europos maisto saugos tarnybos (toliau – Tarnyba) nuomonėje padaryta išvada, kad minėtas priedas neturi neigiamo poveikio gyvūnų sveikatai, vartotojų sveikatai ar aplinkai ir kad jis gali būti veiksmingai naudojamas kaip vitamino D3 pakaitalas (4). Tarnyba rekomenduoja atitinkamas vartotojų saugos priemones. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, Tarnyba patikrino pašarų priedo kiekio pašaruose analizės metodo ataskaitą, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija.
            
         
               (5)
            
            
               Atlikus minėto priedo vertinimą, nustatyta, kad Reglamento (EB) Nr. 1831/2003 5 straipsnyje numatytos autorizacijos sąlygos yra įvykdytos. Todėl reikėtų leisti naudoti šį preparatą, kaip nurodyta šio reglamento priede.
            
         
               (6)
            
            
               Suteikus naują leidimą pagal Reglamentą (EB) Nr. 1831/2003, reikėtų išbraukti Reglamento (EB) Nr. 1443/2006 nuostatas dėl minėto preparato.
            
         
               (7)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį maistinių priedų kategorijai ir vitaminų, provitaminų ir panašaus poveikio gerai apibrėžtos cheminės sandaros medžiagų funkcinei grupei, leidžiama naudoti tame priede nustatytomis sąlygomis kaip gyvūnų pašarų priedą.
   2 straipsnis
   Reglamente (EB) Nr. 1443/2006 išbraukiami 3 straipsnis ir III priedas.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2009 m. rugsėjo 25 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 268, 2003 10 18, p. 29.
   
      (2)  OL L 270, 1970 12 14, p. 1.
   
      (3)  OL L 271, 2006 9 30, p. 12.
   
      (4)  EMST leidinys (2009) 969, p. 1–32.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo trukmė
               
            
                  mg/kg visaverčio pašaro, kurio drėgnis yra 12 %
               
            
                  
                     Kategorija: maistiniai priedai. Funkcinė grupė: vitaminai, provitaminai ir panašaus poveikio gerai apibrėžtos cheminės sandaros medžiagos.
                  
               
            
                  
                     Poklasis: vitaminas D.
                  
               
            
                  3a670a
               
               
                  —
               
               
                  25-hidroksicholekalciferolis
               
               
                  
                               
                           
                           
                              Priedo sudėtis:
                              stabilizuotas 25-hidroksicholekalciferolis.
                           
                        
                               
                           
                           
                              Veikliosios medžiagos apibūdinimas:
                              25-hidroksicholekalciferolis, C27H44O2.H2O.
                              CAS numeris 63283-36-3.
                              Grynumo kriterijai:
                              
                                           
                                       
                                       
                                          25-hidroksicholekalciferolis > 94 %;
                                       
                                    
                                           
                                       
                                       
                                          kiti susiję steroliai < 1 % kiekvieno;
                                       
                                    
                                           
                                       
                                       
                                          eritrozinas < 5 mg/kg.
                                       
                                    
                        
                               
                           
                           
                              Analizės metodas (1)
                              
                              
                                           
                                       
                                       
                                          25-hidroksicholekalciferolio nustatymas: naudojama efektyvioji skysčių chromatografija kartu su masių spektrometru (HPLC-MS).
                                       
                                    
                                           
                                       
                                       
                                          Vitamino D3 nustatymas visaverčiame pašare: taikomas atvirkštinių fazių HPLC metodas kartu su ultravioletinės spinduliuotės aptikimu esant 265 nm [EN 12821:2000].
                                       
                                    
                        
               
                  Mėsiniai viščiukai
               
               
                  —
               
               
                   
               
               
                  0,100
               
               
                  
                              1.
                           
                           
                              Priedas maišomas su pašarais kaip premiksas.
                           
                        
                              2.
                           
                           
                              25-hidroksicholekalciferolio ir vitamino D3 (cholekalciferolis) junginio didžiausias kiekis kilograme visaverčio pašaro.
                              
                                          —
                                       
                                       
                                          ≤ 0,125 mg (2) (atitinka 5 000 IU vitamino D3) mėsiniams viščiukams ir mėsiniams kalakutams;
                                       
                                    
                                          —
                                       
                                       
                                          ≤ 0,080 mg kitiems naminiams paukščiams;
                                       
                                    
                                          —
                                       
                                       
                                          ≤v0,050 mg kiaulėms.
                                       
                                    
                        
                              3.
                           
                           
                              Neleidžiama tuo pačiu metu naudoti ir vitaminą D2.
                           
                        
                              4.
                           
                           
                              Etiketėje nurodomas etoksikvino kiekis.
                           
                        
                              5.
                           
                           
                              Sauga: naudojama kvėpavimo apsaugos priemonė.
                           
                        
               
                  2019 m. spalio 16 d.
               
            
                  Mėsiniai kalakutai
               
               
                  —
               
               
                   
               
               
                  0,100
               
            
                  Kiti naminiai paukščiai
               
               
                  —
               
               
                   
               
               
                  0,080
               
            
                  Kiaulės
               
               
                  —
               
               
                   
               
               
                  0,050
               
            
         (1)  Išsamus analizės metodų aprašymas pateikiamas Bendrijos etaloninės laboratorijos svetainėje www.irmm.jrc.be/crl-feed-additives
      
         (2)  40 IU cholekalciferolio (vitaminas D3) = 0,001 mg cholekalciferolio (vitaminas D3).